**PLAN ORGANIZACIJE NASTAVE SUKLADNO PREPORUKAMA HZJZ U ŠKOLSKOJ GODINI 2020./2021. ZA OŠ TONE PERUŠKA PULA**

1. Nastava će se, uz suglasnost osnivača, grada Pule odvijati u dvije smjene, jutarnja i poslijepodnevna. Razlog nužnosti odvijanja nastave u dvije smjene je nedovoljan broj učionica dok su dvije učionice izrazito male i u njima je nemoguće ostvariti minimalnu distancu. Numerički gledano škola ima 16 odjeljenja. Nastava se odvija u 17 prostora, odnosno 15 klasičnih učionica, učionicu informatike i dvoranu za TZK. Od preostalih 15 učionica dvije su izrazito male (32 i 36 m2) te su predviđene da budu prostor gdje će dijete sa simptomima biti smješteno dok ne dođu roditelji po njega.
2. Predviđeno je da jutarnja smjena počinje u 8.00 h, dok popodnevna smjena počinje u 13.30 h. U jednoj smjeni će biti učenici od 1.-4. razreda, a u drugoj učenici od 5.-8. razreda. Svakog tjedna će se mijenjati učenici u jutarnjoj, odnosno poslijepodnevnoj smjeni. Učitelji koji imaju prvi sat tog dana sa određenim razredom dočekuju učenike na ulazu u školu i prate ih u razred.

Svjesni potencijalnih poteškoća glede organizacije izvanškolskih aktivnosti djece od strane roditelja poduzeli smo neke korake kako bi ipak omogućili raniji završetak nastave za poslijepodnevnu smjenu. Od grada je zatražena i dobivena suglasnost da skratimo trajanje školskog sata sa 45 na 40 minuta. Time će, uz mogućnost kvalitetnije dezinfekcije prostora, poslijepodnevna nastava završiti ranije za otprilike pola sata. Osim toga je sa satničarkom dogovoreno da informatiku stavimo da počinje ranije čime se ne remeti sustav mjera zaštite od epidemije, a dovodi do ranijeg završavanja nastave za poslijepodnevnu smjenu.

1. Ulazak u školu će biti organiziran u razmaku od po 10 minuta između razreda. Primjerice 1. razredi će ulaziti u školu u 7.40 h, 2. razredi u 7.50 h, 3. razredi u 8.00 h te 4. u 8.10 h. Kako ne bi između razreda iste paralelke dolazilo do kontakta A razredi će ulaziti kroz glavni ulaz, a B razredi kroz sporedni ulaz. Poslijepodnevna smjena će po istom principu ulaziti u periodu od 13.10 h do 13.40 h. Izlazak učenika će biti definiran prema rasporedu, ali ponovno po principu odvojenih skupina.

Prije početka nastave obavezno se svi učenici upućuju na pranje ruku s tim da će biti određen redoslijed pranja ruku po odjeljenjima na katu. Učenici će biti u svojoj učionici koju neće napuštati, odnosno u kojoj će imati cjelokupnu nastavu. Iznimka je sat TZK koji će biti u dvorani i Informatika koja će biti u informatičkoj učionici. Učenici će imati po odjeljenjima i danima određen termin pranja ruku, kao i za sve ostalo vezano za boravak u školi (ulazak i izlazak). Sve navedeno će biti definirano u protokolu koji je škola dužna donijeti.

1. Učenici prije dolaska u školu mjere temperaturu i vrijednosti upisuju u blok koji moraju imati sa sobom. Učenici koji imaju povišenu temperaturu ili druge simptome bolesti ne dolaze u školu već se javljaju obiteljskom liječniku te slijede njegove upute. Roditelji su obavezni javiti razredniku razlog nedolaska učenika u školu.
2. Djelatnici škole mjere prije dolaska na posao temperaturu i upisuju njenu vrijednost u evidencijsku listu dolaska na posao u rubriku „dnevna tjelesna temperatura“.
3. Učenici će mijenjati obuću prilikom ulaska u školu.

Obuću u kojoj dolaze u školu ostaviti će na određenom mjestu te će presvući obuću za školu, a koja je bila odložena na istom mjestu.

1. Učenici od 1.-4. razreda ne nose zaštitne maske, ali se upućuju na održavanje preporučene distance za vrijeme boravka u školi.
2. Učenici od 5.-8. razreda nose zaštitne maske u slučaju da se ne može ostvariti preporučena distanca od 1,5 m između učenika.
3. Učitelji su dužni održavati distancu od 2 m od učenika. Ukoliko prilaze učenicima zbog provjere zadataka dužni su staviti zaštitnu masku.
4. Marenda će biti dostavljana u učionice prema određenom rasporedu te će za svaki razred biti određeno vrijeme kada će otići oprati ruke prije marende.
5. Odjeljenja iz obje smjene će biti raspoređena na tri kata kako bi manje učenika bilo po svakom sanitarnom čvoru.

Učenici, nakon što uđu u školu, odnosno razred ostaju u razredu do kraja nastave. Iznimka je nastava TZK i Informatike gdje učenici idu u dvoranu TZK, odnosno učionicu Informatike. Iznimno je važno da se svi pridržavaju određenog rasporeda.

1. Vrata škole će biti zaključana nakon početka nastave. Ulazak u školu osoba koje nisu djelatnici škole će biti omogućen samo u iznimnim situacijama.

Svi upiti, obavijesti, informacije će se moći dobiti putem e-maila ili telefona. U slučaju potrebe izravnog kontakta sa nekim od djelatnika škole (u iznimnim slučajevima) potrebno je prethodno dogovoriti sastanak.

Roditelji ne ulaze u zgradu škole. Djecu dovode do ulaza gdje ih preuzima učitelj i vodi u razred. Roditelje pozivamo da djecu dovode točno na vrijeme kako se ne bi miješala sa učenicima drugih razreda. Također bi roditelji, dok čekaju djecu, međusobno trebali držati distancu.

1. Sve učionice će biti dezinficirane prije ulaska učenika. Učenici prve i druge smjene neće koristiti iste učionice. Izuzetak su tri odjeljenja koja će koristiti iste prostore, a koji će obavezno biti dezinficirani između dvije smjene.
2. Nakon ulaska u školu učitelji ne napuštaju prostor škole do završetka radnog vremena. Iznimka su djelatnici koji rade 6 ili više sati te ostvaruju zakonsko pravo na marendu. Oni će dostaviti termin odlaska na marendu izvan škole te će pri odlasku i dolasku poštivati mjere dezinfekcije ruku i obuće.
3. Nastava obaveznih i izbornih predmeta će se provoditi u školi po rasporedu i uz strogo pridržavanje propisanog protokola koji je usklađen sa uputama HZJZ. Dodatna i dopunska nastava i izvannastavne aktivnosti kod kojih je to moguće nastaviti će se provoditi „na daljinu“.
4. Važno kod suzbijanja epidemije je pridržavanje mjera svih osoba u školi. Što se mjera tiče iznimno je bitna distanca između svih u školi i higijena. Jasno je da je od djece teško očekivati održavanje potrebne distance tijekom boravka u školi. Ono što je bitno jest educirati djecu o načinima zaštite, odnosno potrebi izbjegavanja ulaska u skupine u kojima nije moguće ostvariti distancu i higijena ruku. Uspjeha u edukaciji učenika ćemo imati samo ako budemo jedinstveni, ustrajni i principijelni u tome. Navedeno se odnosi na sve djelatnike škole, ali i na roditelje bez čije podrške i sudjelovanja ne možemo očekivati uspjeh u ovoj borbi za očuvanje zdravlja djelatnika, ali još bitnije učenika.
5. Svi djelatnici škole i učenici od 5.-8. razreda će dobiti zaštitne maske.

**Pula, 28. kolovoza 2020.**

**Ravnatelj OŠ Tone Peruška Pula**

**Cinkopan Kristijan**